**Չարթերս Թաուերս** (անգլ.՝ Charters Towers), քաղաք Ավստրալիայի Քվինսլենդ նահանգի արևելյան մասում, տեղական ինքնակառավարման համանուն շրջանի կենտրոնը։ Համայնքի բնակչությունը 2016 թվականի տվյալներով 8120 մարդ էր, իսկ ամբողջ շրջանի բնակչությունը՝ 12,5 հազար (2008 թվական)։ Մոտակա խոշոր քաղաքը Թաունսվիլն է (գտնվում է հյուսիս-արևելքում՝ 110 կմ հեռավորության վրա)։

Աշխարհագրություն

Շրջանի դիրքը քարտեզի վրաՉարթերս-Թաուերս շրջանի տեղանքը հարթավայրային է, ծովի մակերևույթից միջինում 280 մետր բարձրացած․ հանդիպում են փոքր լեռնաշղթաներ, որոնց բարձրությունը չի գերազանցում 400 մետրը։ Տարածքը ափից առանձնացված է մինչև 600 մետր բարձրությամբ ընդհատվող լեռնաշղթաներով, որոնք Մեծ Ջրաբաժան լեռնաշղթայի մաս են կազմում։ Դրանք պահում են զգալի քանակությամբ խոնավություն, որը գալիս է ափից։ Բերդեկին գետի և նրա վտակների հովիտներում գտնվում են անասնապահության և հողագործության համար պիտանի բերրի հողեր։

Պատմություն
-----------

Մինչ եվրոպացիների գալը, Չարթերս Թաուերսի շրջանում ավանդաբար բնակվում էին կուջալա ցեղի (անգլ.՝ Kudjala) ավստրալիացի աբորիգենները։

Առաջին եվրոպացի հետազոտողը, որը նկարագրել է տարածքը, գերմանացի Լյուդվիգ Լեյխարդտն էր (1844-1845 թվականների Ավստրալիայի կենտրոնական շրջաններում իր մեծ արշավանքի ժամանակ)։ Առաջին եվրոպացի վերաբնակիչները այստեղ հայտնվել են այն բանից հետո, երբ 1861 թվականի հունվարին շրջանի հողերը պաշտոնապես բացվել են բնակեցման համար։ Նրանք զբաղվում էին խոշոր եղջերավոր անասունների և ոչխարների բուծմամբ։

Կլիմա
-----

Չարթերս Թաուերսը գտնվում է երկու կլիմայական գոտիների սահմանին՝ մերձարևադարձային և կիսաանապատային։ Տարվա ընթացքում այստեղ կարելի է առանձնացնել երկու տարբեր ժամանակահատվածներ՝ անձրևային սեզոն, որը տևում է դեկտեմբերից մինչև մարտ և չորային սեզոն՝ ապրիլից նոյեմբեր։ Միջին տարեկան տեղումների քանակը 660 մմ է։ Ամռանը օրվա ընթացքում ջերմաստիճանը կարող է գերազանցել 34 °C-ը, իսկ գիշերը այն իջնում է մինչև 22 °C: Ձմռան ընթացքում ցերեկային ջերմաստիճանը տատանվում է մոտ 26 °C, գիշերային միջին ջերմաստիճանը՝ մոտ 12 °C: 


|  **Ջերմաստիճանի և տեղումների տարեկան միջին ցուցանիշները Չարթերս Թաուերս** |
| --- |
| Ամիս | հունվ | փետ | մարտ | ապր | մայ | հուն | հուլ | օգոս | սեպ | հոկ | նոյ | դեկ | տարին |
| միջին առավելագույնը (°C) | 33,7 | 32,6 | 31,6 | 29,9 | 27,2 | 24,8 | 24,5 | 26,6 | 29,6 | 32,4 | 34,1 | 34,8 | 30,2 |
| միջին նվազագույնը (°C) | 21,9 | 21,7 | 20,5 | 17,9 | 14,8 | 12,1 | 11,0 | 12,1 | 14,7 | 17,6 | 19,9 | 21,2 | 17,1 |
| տեղումների քանակը (մմ) | 136,9 | 130,1 | 103,5 | 43,4 | 24,0 | 26,5 | 16,8 | 13,0 | 14,8 | 22,0 | 41,4 | 87,2 | 659,2 |
| *Աղբյուր՝*  |

Պատկերասրահ
-----------

* Մոսմեն փողոց, բանկի շենքՄոսմեն փողոց, բանկի շենք
* Մոսմեն փողոց, Չարթերս ԹաուերսՄոսմեն փողոց, Չարթերս Թաուերս
* Մոսմեն փողոց, Չարթերս ԹաուերսՄոսմեն փողոց, Չարթերս Թաուերս
* Քաղաքի տեսարանը բլրիցՔաղաքի տեսարանը բլրից
* Ռեյվենսվուդ, ոսկու արդյունահանման հանքՌեյվենսվուդ, ոսկու արդյունահանման հանք
* Կովեր Չարթերս Թաուերս շրջանումԿովեր Չարթերս Թաուերս շրջանում

Ծանոթագրություններ
------------------

1. ↑  "2016 Census QuickStats: Charters Towers". *quickstats.censusdata.abs.gov.au* (in անգլերեն). Արխիվացված է the original 2021 թ․ փետրվարի 15-ին. Retrieved 2020 թ․ օգոստոսի 3. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Australian Bureau of Statistics: Regional Population Growth, Australia, 2007-08
3. ↑  "World History". Արխիվացված է the original 2009 թ․ հունիսի 5-ին. Retrieved 2009 թ․ հուլիսի 1. `{{cite web}}`: Unknown parameter `|deadlink=` ignored (`|url-status=` suggested) (help)
4. ↑  Australian climate zones Archived 2009-05-07 at the Wayback Machine.

Արտաքին հղումներ
----------------

* Charters Towers Regional Council Региональный совет Чартерс-Тауэрс (անգլ.)
* SunWater Storage Levels Уровень воды в водохранилищах Квинсленда
* Australian climate zones Климатические зоны Австралии (անգլ.)
* Панорамы Чартерс-Тауэрса на Гугл-картах

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Open Directory Project |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա |
|  |
| Չափորոշչային վերահսկողություն | GND: 10322652-7 · ISNI: 0000000122318659 · LCCN: n84059235 · NLA: 35929743 · VIAF: 264772060 · WorldCat VIAF: 264772060 |

 |